Notum sit sancte ecclesie filiis, quod Reynaudus de Grandicampo, pro remedio anime sue et omnium antecessorum suorum, dedit Deo et monachis sancte Marie de Maceriis censualiter, pro quinque solidis monete Divionensis, mense martio singulis annis sibi reddendis, quicquid habebat, vel alius ab ipso tenebat, in monte de Canibus usque ad chiminum Saviniaci, qui ferit in chiminum Vergiaci, excepto clausi sui edificio, et exceptis quibusdam masuris demonstratis, pro quarum appendiciis cambitiones possessoribus alibi dedit. Hoc quoque hominibus suis de Saviniaco retinuit, ut liceat eis inde ligna humeris suis afferre, tantum ad calefaciendum se. Hoc in fide sua promisit bona pace tenere, et contra omnes calumpnias garentire. Hujus rei fidejussores sunt hi: Arnulfus de Ruileto; Wauterius d’Orchis; Henricus Amorosus, unusquisque de tertio, et Hugo, frater Ducis de toto. Hujus rei testes: Rodulfus, archidiaconus et decanus Belne; Henricus de Canibis; Willelmus, tunc abbas de Maseriis; Willelmus Darchis et Wichardus, monachi; Mater Ducis; Hugo, prepositus; Ismereus de Saviniaco et multi alii. Hoc donum laudavit uxor prefati Regnaudi, coram his testibus; Wichardo; Willelmo; Libaudo, monachis de Maseriis; Henrico Amoroso; Wauterio Fabro. Hoc quoque donum laudavit Regnaudus Aaluns, casatus ejus, et minam avene quam ibi calumpniabatur pro arborgiria monachis concessit, et aliam minam avene et unum nummum ibidem eis dedit. Hujus rei testes: Julianus, archipresbiter Belne, et Humbertus, presbiter de Prumael, et Regnaudus de Gissi, per quorum manus acta sunt, et Wicardus, monachus; Moyses quoque et Bauduinus, et Libaudus et Hugo de Sissi, frater ejus. Hoc autem tali pacto concessit et fecit, ut de predictis quinque solidis quatuor nummi censuales in vigilia vel in die nativitatis sancte Marie singulis annis sibi reddantur. Quos tamen per se, vel per nuntium suum, quere debet et sine lege etiam per diem recipere. In Christi nomine notum sit fidelibus quod Hugo de Grandicampo dedit Deo et monachis sancte Marie de Maceriis, censualiter pro duobus solidis in mense martio sibi reddendis, mansum Ulmi in Canibis et quinque campos in bosco demonstratos; et habuit inde duos equos in pitantia. Hujus rei testes sunt hi: Radulfus, archidiaconus et decanus Belne, et Julianus, archipresbiter, per cujus manus acta sunt hec; et Bauduinus et Benedictus, monachi, et Rainaudus et Wauterius, frater ejus; Seguinus de Volena; Ismerus de Savini; Arnulfus Jardellus; Odo et Frodo, et Belinus, et Hugo Opilio, et Angelerus et Stephanus de Bulli, conversi et alii multi. Hoc donum laudavit uxor ejus, et filii et filia eorum. Hujus rei testes sunt hi: Bauduinus prior; Benedictus, monachus; Rainaudus, canonicus et Wauterius de Curbertau, frater ejus; Hugo Lambertus, Seguinus de Volena.